DECRETO 448/2009, do 23 de decembro, polo que se acepta a cesión, a título gratuíto, feita pola Administración xeral do Estado á Comunidade Autónoma de Galicia, do castelo e recinto amurallado de Monterrei e das torres da Pena, Sandiás e Porqueira.
CONSELLERÍA DE FACENDA — III. OUTRAS DISPOSICIÓNS — 12/01/2010

Por Orde ministerial do 31 de xullo de 2009 a Administración xeral do Estado cede, a título gratuíto, a favor da Comunidade Autónoma de Galicia, o castelo e recinto amurallado de Monterrei para centro de divulgación, innovación e promoción da moda, o viño e as augas medicinais da comarca, restauración e musealización dos edificios e arquivo das tradicións da fronteira e pobos próximos e as torres da Pena, Sandiás e Porqueira, para restauración, conservación e visitas culturais.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da dita lei.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do día vinte e tres de decembro de dous mil nove,
DISPOÑO:
Artigo 1º
Acéptase nos termos establecidos pola Administración xeral do Estado a cesión, a título gratuíto, da propiedade dos inmobles seguintes:
Castelo e recinto amurallado de Monterrei, situado no municipio de Monterrei (Ourense), formado por dous predios rexistrais:
Predio rexistral nº 14.475, comprendido no recinto amurallado do castelo de Monterrei, no termo municipal de Monterrei (Ourense), que constitúe unha parte segregada do devandito recinto e que linda, polo perímetro exterior, norte, camiño e predio de María Velasco e José Fernández, muro do cemiterio da vila e muro e predio de José Santamarina; sur, muros e predios de José Santamarina; leste, muros e predios de herdeiros de Agustín Romero, Rosa Estévez, Bernabé Vázquez, José Santamarina e José Román; oeste, muros e predios de Nicolás Aguirre, José Santamarina, Rosa Estévez, Vicente Núñez, José García, Vicente García, Ángel Pérez, Joaquín López, Ramón Blanco e Fernando Gómez. Polo perímetro interior, no sentido sur, leste, norte e oeste, casas de Francisco Andino, Vicente Núñez, Ramón Blanco, Carlota Román, José García, Joaquín García, José Santamarina, ruínas do cárcere, Antonio Limia, Antonio Vaamonde, Fernando Gómez, Ángel Pérez, Consuelo André e Rosa Estévez.
Este predio ten unha superficie de 701,42 m2 e está inscrito no rexistro da Propiedade de Verín (Ourense) no tomo 734; libro 125; folio 7; inscrición 2ª; predio 14.475.
Predio rexistral nº 12.130, predio urbano chamado castelo de Monterrei, sito no cumio do monte de Monterrei, no termo municipal de Monterrei (Ourense) e que linda, norte, camiño e predio de María Velasco e José Fernández, con muro do cemiterio da vila e con muro e predio de José Santamarina, sur, muros e predios de José Santamarina; leste, máis muros e predios dos herdeiros de Agustín Romero, Rosa Estévez, Bernabé Vázquez, José Santamarina e José Román; oeste, muros e predios de Nicolás Aguirre, José Santamarina, Rosa Estévez, Vicente Núñez, José García, Vicente García, Angel Pérez, Joaquín López, Ramón Blanco e Fernando Gómez.
O predio deste número sufriu tres segregacións, dando lugar aos predios 14.396, 14.397 e 14.475 de Monterrei e quedando a súa superficie cun resto de 53.567 m2.
Figura inscrito no rexistro da propiedade de Verín (Ourense), no tomo 503; libro 100; folio 202; inscrición 2ª, predio 12.130.
Torre da Pena, situada na paraxe A Pena, termo municipal de Xinzo de Limia (Ourense):
Construción prismática, en pedra de planta cuadrangular, de 10,30 metros de lado; sitúase no alto dun monte sobre un predio de 3.051 m2, segundo catastro, que corresponde á parcela catastral 258 do polígono 148 do catastro de rústica do concello. Linda, norte, parcela 170 de Díaz Núñez, Edelmiro, parcela 171 de Mellado Álvarez, Manuel, parcela 173 de Díaz García, José, parcela 175 de Rodríguez García, Manuel e parcela 165 de Conde Folgoso, José, todas do polígono 148; sur, parcela 157 de Santana Corbal, Hilario, parcela 198 de Conde Folgoso, José, parcela 202 de Gómez Gómez, Federico e parcela 9.003 con camiño a Solveira, todas do polígono 148; leste, parcela 158 de Díaz García, José, parcela 160 de Marra Gil, Nancy, parcela 163 de Baltar Gómez, Antonio e parcela 164 de Gómez Martínez, Manuel, todas do polígono 148; oeste, parcela 188 de Barge Martínez, Ángel, parcela 190 de Joga Nóvoa, Arsenio, parcela 177 de Corbal López, Raúl e parcela 186 de Gómez Rodríguez, Manuel, todas do
polígono 148.
Figura inscrito no rexistro da propiedade de Xinzo de Limia (Ourense), no tomo 786; libro 216; folio 202; inscrición 1ª, predio 31.129.
Torre Sandiás, situada en Castro, termo municipal de Sandiás (Ourense):
Torre cunha superficie construída de 139,24 m2. Linda, norte, Ceferino Quintas e outros; sur, Ceferino Quintas e Delfín Santana; este, Ceferino Quintas e Pilar Quintas; oeste, María Losada e outros.
Figura inscrita no rexistro da propiedade de Xinzo de Limia (Ourense), no tomo 526; libro 30; folio 98; inscrición 1ª, predio 4.099.
Torre Porqueira, situada na paraxe Forxa, termo municipal da Porqueira (Ourense):
Predio urbano, dentro deste terreo, áchase a denominada torre Porqueira que mide 20 metros de alto, con planta cadrada de nove metros e medio de longo de cada lado. Encóntrase no predio urbano que linda, norte, camiño; sur, Higinio Rodríguez Mármol; leste, camiño; oeste, eira do mallar do pobo.
Figura inscrito no rexistro da propiedade de Xinzo de Limia (Ourense), no tomo 697; libro 61; folio 118; inscrición 2ª, predio 7.041.
Artigo 2º
O destino do castelo e recinto amurallado de Monterrei será para centro de divulgación, innovación e promoción da moda, o viño e as augas medicinais da comarca, restauración e musealización dos edificios e arquivo das tradicións da fronteira e pobos próximos.
O destino das torres da Pena, Sandiás e Porqueira, será para restauración, conservación e visitas culturais.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e tres de decembro de dous mil nove.
Alberto Núñez Feijóo
Presidente
Marta Fernández Currás
Conselleira de Facenda